ନେଫ୍ରୋନୋଫଥିସିସ  (ଇଂରାଜୀ ଭାଷାରେ / ) ବୃକ୍‌କର ଏକ ଜେନେଟିକ ରୋଗ ଅଟେ  । ନବଜାତ, ନାବାଳକ ଏବଂ କିଶୋର, ଏହି ଭଳି ତିନି ଶ୍ରେଣୀର ଏହି ରୋଗ ଅଛି  ଶିଶୁ ରୋଗ ଶ୍ରେଣୀ ଜନ୍ମ ପୂର୍ବରୁ ଆରମ୍ଭ ହୁଏ ଓ ଏଥିରେ ଓଲିଗୋହାଇଡ୍ରାମନିଅସ ଥାଏ  ନାବାଳକ ଏବଂ କିଶୋର ଶ୍ରେଣୀରେ ପିଲାମାନଙ୍କର ଅଧିକ ପରିସ୍ରା ହୁଏ, ବିଳମ୍ବିତ ମାଇଲଖୁଣ୍ଟ ହୁଏ ଓ ସ୍ୱଳ୍ପ ଲୋହିତ ରକ୍ତ କଣିକା ଥାଏ । ତିରିଶ ବର୍ଷ ବୟସ ପୂର୍ବରୁ ବୃକ୍‌କ ବିଫଳତା ଘଟିଥାଏ ଏନପିଏଚପି ଜିନର ପରିବର୍ତ୍ତନ ହେତୁ ଏହି ରୋଗ ହୁଏ । ଏହା ଏକ ଅଟୋସୋମାଲ ରିସିସିଭ ଭାବରେ ଉତ୍ତରାଧିକାରୀ ସୂତ୍ରରେ ମିଳିଥାଏ  ଜୋବର୍ଟ ବା ବାର୍ଡେଟ-ବିଏଡ୍ଲ ସିଣ୍ଡ୍ରୋମମାନଙ୍କର ଏକ ଅଂଶ ଭାବରେ ମଧ୍ୟ ଏହା ଥାଏ ।ଏହାକୁ ସିଲିଓପାଥି ଶ୍ରେଣୀଭୁକ୍ତ କରାଯାଇଛି  ଲ୍ୟାବ ପରୀକ୍ଷା, ମୂତ୍ର ପରୀକ୍ଷା ଏବଂ ବୃକ୍‌କର ଅଲଟ୍ରାସାଉଣ୍ଡ କରି ରୋଗ ନିର୍ଣ୍ଣୟ କରାଯାଏ । ଉଚ୍ଚ ରକ୍ତଚାପ, ଅସ୍ୱାଭାବିକ ଇଲେକ୍ଟ୍ରୋଲାଇଟ ସ୍ତର, ଏବଂ ସ୍ୱଳ୍ପ ଲାଲ ରକ୍ତ କଣିକା ଇତ୍ୟାଦିର ଚିକିତ୍ସା ଅନୁମୋଦିତ ଉପାୟରେ କରାଯାଏ । କେତେକ ପରିସ୍ଥିତିରେ ଗ୍ରୋଥ ହରମୋନ ଉପଯୋଗୀ ହୋଇପାରେ। ଡାଏଲିସିସ କିମ୍ବା ବୃକ୍‌କ ପ୍ରତିରୋପଣଦ୍ୱାରା ବୃକ୍‌କ ବିଫଳତାର ଚିକିତ୍ସା କରାଯାଇପାରେ। କାନାଡା ଏବଂ ଫିନଲ୍ୟାଣ୍ଡରେ ୫୦,୦୦୦ ନବଜାତ ଶିଶୁଙ୍କ ମଧ୍ୟରୁ ଜଣକର ଓ ଯୁକ୍ତରାଷ୍ଟ୍ରରେ ଏକ ନିୟୁତ ଶିଶୁଙ୍କ ମଧ୍ୟରୁ ଜଣକର ଏହି ରୋଗ ହୋଇଥାଏ । ୩୦ ବର୍ଷ ବୟସ ପୂର୍ବରୁ ବୃକକ୍ ବିଫଳତାର ଏହା ଏକ ସାଧାରଣ କାରଣ ଅଟେ । 1945.ରେ ସ୍ମିଥ ଓ ଗ୍ରାହାମ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ । ନେଫ୍ରୋନୋଫଥିସିସ ଶବ୍ଦର ଅର୍ଥ ହିଁ ନଷ୍ଟ ନେଫ୍ରନ ।